open-index/open-wikipedia-markdown huggingface dataset:
Semeteš (sedlo)

**Semeteš** () je sedlo v severnej časti Javorníkov, medzi vrchmi Solisko () a Galkovo (). Južné svahy sú pramennou oblasťou Rovnianky tečúcej na juh do Váhu.

Sedlom prechádza druhá spojnica horných Kysúc s Považím, cesta II/541 medzi Turzovkou a Kotešovou. Je križovatkou turistických trás: červeno-značkovaná vedúca po hlavnom hrebeni Javorníkov od Vrchrieky () do sedla Javorník () a žlto-značkovaná trasa z Vysokej nad Kysucou do obce Dlhé Pole. Sedlom tiež vedie lyžiarska turistická trasa a cyklotrasa.

V sedle je motorest, priamo pod sedlom na severovýchodnej strane leží osada Semeteš.

## Prístup
* po II/541 z Turzovky alebo Kotešovej
* po  značke po hlavnom hrebeni z Vrchrieky alebo rázcestia Bielovci
* po  značke z Vysokej nad Kysucou

## Referencie

## Externé odkazy
* Poloha na turistickej mape

## Zdroj
*

Kategória:Sedlá v Javorníkoch
Semeteš

**Semeteš** môže byť:

* sedlo na Slovensku v severnej časti Javorníkov, pozri Semeteš (sedlo)
* časť obce Vysoká nad Kysucou, pozri Semeteš (Vysoká nad Kysucou)
Dujava

**Dujava** (; ) je sedlo v severnej časti Ondavskej vrchoviny. Prechádza ním slovensko-poľská štátna hranica a ňou vedúca Medzinárodná diaľková turistická trasa E3.

Sedlom vedie cesta II/545 zo Zborova cez obec Becherov (leží južne od sedla) do poľského mesta Gorlice. Pod sedlom je na slovenskej strane v blízkosti bývalej colnice vojenský cintorín a pamätník padlým v 1. svetovej vojne. 

## Prístup
* cestou II/545 z Becherova
* po  červeno značenej medzinárodnej trase E3 a Východokarpatskej magistrále po hrebeni:
** od západu zo sedla Regetovská voda cez vrch Javorina (881,2 m n. m.) 
** od východu z Polianskeho sedla cez Zajačí vrch 

## Referencie

Kategória:Sedlá v Ondavskej vrchovine
Priehyby

**Priehyby** () je sedlo v pohorí Čergov, medzi vrchmi Hrašovík() a Kozí hrb (). Na severnej strane pramení pravostranný prítok Tople, Vlčí potok.

Sedlo je križovatkou turistických chodníkov, modro-značkovaný vedie po hlavnom hrebeni Čergova medzi Minčolom () a sedlom Lysina (), zeleno-značkovaný vedie z obce Livov do Olejníkova.

V sedle stojí pútnická kaplnka a prechádza ním neudržiavaná asfaltová cesta z Livova do Pečovskej Novej Vsi. Cesta nie je zo strany obce Majdan zjazdná pre bežné automobily. Poradia si s ňou iba terénne automobily. Tiež ním vedie hranica medzi okresmi Bardejov a Sabinov.

## Referencie

## Externé odkazy
* Poloha na turistickej mape

Kategória:Sedlá v Čergove
Grob

: *Články o rovnomenných obciach, pozri: [[Slovenský Grob]], [[Chorvátsky Grob]].*

**Grob** () je sedlo v Ondavskej vrchovine, medzi Rajsovou horou () a Ostrým vrchom (). Spája dve brázdy - väčšiu Stropkovskú na severovýchode a menšiu brázdu, v ktorej leží obec Rovné na juhozápade.

Sedlom prechádza cesta III. triedy 556020 z Rovného do Svidníka a  zeleno značkovaná turistická trasa z Čiernej hory () do obce Rakovčík.

## Externé odkazy
* Poloha na turistickej mape

Kategória:Sedlá v Ondavskej vrchovine
Dukliansky priesmyk

náhľad|Jeden z pamätníkov bitky o Dukliansky priesmyk pri Svidníku
**Dukliansky priesmyk** (; ) je sedlo v severnej časti Laboreckej vrchoviny nad obcou Vyšný Komárnik, medzi vrchom Kýčera (579,0 m n. m.) a Biely kopec (). Sedlom prebieha slovensko-poľská štátna hranica a je najnižšie položeným a najschodnejším horským priechodom Karpatského oblúka. 

Priesmykom vedie dôležitá cestná spojnica medzi Slovenskom a Poľskom, cesta I/21 a v jej trase vedená E 371 spájajúca Svidník s poľským mestom Dukla, podľa ktorého bol pomenovaný. Taktiež je významnou križovatkou turistických chodníkov, keďže sa tu križuje hraničným hrebeňom prechádzajúca červeno-značkovaná Východokarpatská magistrála a ňou vedúca medzinárodná trasa E3 s Cestou hrdinov SNP (súčasť medzinárodnej trasy E8). Na poľskej strane sa pripájajú ďalšie dva turistické chodníky.

## Dejiny
Dukliansky priesmyk je známy z obdobia 2. svetovej vojny Karpatsko-duklianskou vojenskou operáciou, pri ktorej v období od 8. septembra 1944 do 27. októbra 1944 zahynulo tu asi 21 000 sovietskych a 1800 československých bojovníkov. Ranených bolo 88 000 vojakov. Celkové straty nemeckých vojsk vrátane ranených a nezvestných sa pohybovali medzi 50 000 - 70 000.

„Pamätník a cintorín príslušníkov 1. československého armádneho zboru“ je národnou kultúrnou pamiatkou, na cintoríne sú hroby s menami 1 265 padlých bojovníkov. Pod sedlom stojí kamenný pylón (výška 28 m) s monumentálnym súsoším „Vďaka matky sovietskemu vojakovi za oslobodenie“ a obradnou sieňou. Pred pamätníkom bola vysadená „Aleja hrdinov Dukly“. Priamo na štátnej hranici vztýčili na mieste bývalej „Pozorovateľne generála Ludvíka Svobodu“ 49 metrov vysokú vežu.

Od Duklianskeho priesmyku až po obec Krajná Poľana sa rozprestiera areál „Vojenského prírodného múzea na Dukle“ a „Pamätník pyrotechnikov“ (4 metre vysoký žulový kváder s rukami, symbolizuje ženistu zneškodňujúceho míny nastražené nacistami).

Pod priesmykom je veľké parkovisko, bufet a hotel.

## Prístup
* cestou I/21 zo Svidníka cez obec Vyšný Komárnik
* po  červeno značenej medzinárodnej trase E3 a Východokarpatskej magistrále po hrebeni:
** od západu z rázcestia Stavok cez Porubské sedlo
** od juhovýchodu zo sedla Javoriny cez Kýčeru
* po  červeno značenej medzinárodnej trase E8 a ňou vedúcej Ceste hrdinov SNP z obce Vyšný Komárnik

## Referencie

## Pozri aj
*Karpatsko-duklianska operácia

## Iné projekty

Kategória:Sedlá v Laboreckej vrchovine
Ivan Valentovič

MUDr. **Ivan Valentovič** (* 15. apríl 1954, Trnava) je slovenský lekár, politik. V rokoch 2006 až 2008 bol ministrom zdravotníctva.

## Život
Po absolvovaní Lekárskej fakulty Univerzity Komenského v Bratislave nastúpil v roku 1980 na Kliniku telovýchovného lekárstva Fakultnej nemocnice v Bratislave, kde pôsobil ako sekundárny lekár. V roku 1986 nastúpil na ministerstvo zdravotníctva, kde pracoval najskôr ako odborný referent, neskôr ako vedúci oddelenia organizácie a riadenia zdravotníctva. V rokoch 1992 až 1994 pracoval v Národnej poisťovni na pozícii námestníka riaditeľky.

Počas lekárskej praxe dosiahol atestácie z vnútorného lekárstva, fyziatrie, liečebnej rehabilitácie, balneológie, sociálneho lekárstva a organizácie zdravotníctva. Absolvoval deväťmesačný kurz Svetovej zdravotníckej organizácie pre riadiacich pracovníkov v zdravotníctve a študijné pobyty v Indianopolise a Fort Worth v Spojených štátoch, v Drážďanoch v Nemecku a školenie na CMC Graduate School of Bussines Čelákovice v Česku.

V rokoch 1994 až 1998 pracoval vo Vzájomnej životnej poisťovni najprv ako riaditeľ sekcie poistenia, v roku 1997 postúpil do funkcie riaditeľa zdravotnej poisťovne. Od roku 1998 pôsobil v zdravotnej poisťovni Apollo, kde pracoval ako námestník generálneho riaditeľa. Odtiaľ v roku 2004 prešiel do Spoločnej zdravotnej poisťovne, kde usadol do kresla generálneho riaditeľa, neskôr predsedu predstavenstva.

## Politická činnosť
Po parlamentných voľbách v roku 2006 ho predseda vlády nominoval do pozície ministra zdravotníctva. Z funkcie odstúpil na vlastnú žiadosť 3. júna 2008 z osobných dôvodov, vystriedal ho Richard Raši. Na návrh vlády bol v júni 2008 menovaný za predsedu Dozornej rady Úradu pre dohľad nad zdravotnou starostlivosťou. 

## Referencie

Kategória:Osobnosti z Trnavy
Kategória:Slovenskí politici
Kategória:Ministri zdravotníctva Slovenskej republiky
Kategória:Politici Smeru
Kategória:Absolventi Lekárskej fakulty Univerzity Komenského v Bratislave
Miroslav Jureňa

Ing. **Miroslav Jureňa** (* 17. jún 1954, Skalica) je slovenský podnikateľ v poľnohospodárstve a politik. Od júla 2006 do novembra 2007 bol minister pôdohospodárstva Slovenska. Bol tiež podpredsedom strany ĽS-HZDS.

## Životopis
Jureňa v roku 1977 absolvoval Vysokú školu poľnohospodársku v Nitre. V rokoch 19771990  hlavným ekonómom jednotného roľníckeho družstva v Gbeloch. Bol členom KSČ. Po nežnej revolúcií 1989 začal od roku 1991 v poľnohospodárstve podnikať. Pôsobil vo výkonných riadiacich pozíciách a tiež ako člen orgánov obchodných spoločností. Vo svojej praxi sa venoval problematike pôdohospodárstva a vidieka.

### Politická kariéra
Bol poslancom mestského zastupiteľstva v Gbeloch.

Jureňa bol ministrom pôdohospodárstva a rozvoja vidieka SR v prvej vláde Roberta Fica. V novembri 2007 bol prinútený odstúpiť z funkcie ministra po škandále so sporným prevodom pozemkov na Slovenskom pozemkovom fonde. Rozlúčkovú tlačovú konferenciu usporiadal v kravíne vo Vajnoroch, kde obvinil premiéra Fica zo zaujatosti a uviedol, že zodpovednosť za dianie v SPF nesie hlavne strana SMER-SD.

## Členstvo v politických stranách
* pred rokom 1989 – člen KSČ
* do júna 2011 – člen ĽS-HZDS
* od septembra 2011 – člen SNS (predseda agrárneho sektora)

## Referencie

## Iné projekty

## Externé odkazy
* Oficiálne stránky 

Kategória:Slovenskí politici
Kategória:Slovenskí komunálni politici
Kategória:Politici KSČ
Kategória:Politici ĽS-HZDS
Kategória:Politici SNS (1990)
Kategória:Poslanci NR SR (2006 – 2010)
Kategória:Ministri pôdohospodárstva a rozvoja vidieka Slovenskej republiky
Kategória:Absolventi Slovenskej poľnohospodárskej univerzity v Nitre
Kategória:Osobnosti zo Skalice
Marian Janušek

**Marian Janušek** (* 29. február 1960, Bratislava) je slovenský politik. V rokoch 20062009 bol ministrom výstavby a regionálneho rozvoja.

Jeho najväčšou politickou kauzou bol tzv. nástenkový tender.

Kategória:Slovenskí politici
Kategória:Ministri výstavby a regionálneho rozvoja Slovenskej republiky
Kategória:Politici SNS (1990)
Kategória:Osobnosti z Bratislavy
Čertižské sedlo

**Čertižské sedlo** (; ) je priesmyk v hraničnom hrebeni Laboreckej vrchoviny. 

Leží na slovensko-poľskej štátnej hranici, na severozápadnom konci Medzilaboreckej brázdy., medzi vrchmi Klin () a Fedorkov () a je pramennou oblasťou Laborca.

Sedlom vedie cesta II/559 z Medzilaboriec do poľskej obce Jaśliska, ktorá je však udržiavaná len po obec Čertižné. Prechádza tadeto tiež Východokarpatská magistrála od Duklianskeho priesmyku východným smerom na Paseky (). Z obce Čertižné vedie na hrebeň lyžiarska turistická trasa.

## Prístup
* cestou z obce Čertižné
* po  červenej značke Východokarpatskou magistrálou:
** od severozápadu z Duklianskeho priesmyku cez Klin
** od juhovýchodu z Kalinovského sedla cez Fedorkov
* po  zelenej značke z obce Čertižné

## Referencie

## Externé odkazy
* Poloha na turistickej mape

Kategória:Sedlá v Laboreckej vrchovine
Jaroslav Izák

**Jaroslav Izák** (* 25. apríl 1955, Handlová) je politik SNS. V rokoch 20062008 bol ministrom životného prostredia. V minulosti pôsobil ako primátor mesta Handlová.

## Život
Jaroslav Izák získal stredoškolské vzdelanie na Gymnáziu v Handlovej v roku 1974. Vysokú školu absolvoval v Bratislave na Fakulte architektúry vtedajšej Slovenskej vysokej školy technickej v 1980.

* 1991 odborné skúšky a člen Slovenskej komory architektov,
* 1992 spôsobilosti na vybrané činnosti vo výstavbe - projektovanie stavbyvedúci stavebný dozor,
* 1995 osvedčenie o osobitnej odbornej spôsobilosti vykonávať štátnu správu pre životné prostredie a prednostu úradu pre životné prostredie, vydaný MŽP SR,
* 1995 certifikát na Riešenie konfliktov v ochrane a tvorbe životného prostredia, vydaný Environmental Training Projekt for Central and Eastern Europe USAID,
* 1999 kurz vedúcich pracovníkov, primátorov a starostov v samosprávnych orgánoch miest a obcí,
* 2001 osvedčenie pre štatutárnych zástupcov v oblasti BOZP + PO, vydané Ústavom vzdelávania a služieb, katedrou techniky Bratislava.

* 19801988 Priemstav Prievidza, projektant, stavbyvedúci, vedúci odboru KPD, vedúci útvaru zahraničných vzťahov,
* 19891991 predseda MsNV Handlová,
* 19911994 primátor mesta Handlová,
* 19951999 prednosta obvodného úradu životného prostredia, Okresný úradu v Prievidzi, 
* 19992002 primátor Handlovej,
* 2003 vedúci investičnej výstavby  vHater s.r.o. Handlová,
* od roku 2004 manažér a podnikateľ v oblasti architektúry, ŽP a stavebníctva.

Je ženatý s Eleonórou Izákovou, zubnou laborantkou a má 2 deti, dcéru Silviu a syna Jaroslava.

## Politická činnosť
Jaroslav Izák je členom Slovenskej národnej strany (SNS) od roku 1990, predsedom okresnej rady strany v Prievidzi, členom krajskej rady v Trenčíne.

Od roku 2005 poslancom VÚC Trenčianskeho samosprávneho kraja.

Od 4. júla 2006 bol ministrom životného prostredia až do 18. augusta 2008, keď ho vo funkcii vystriedal Ján Chrbet.

Od roku 2008 do 2010 bol poslanec Národnej rady Slovenskej republiky.

## Pozri aj
* Kauza Interblue

## Externé odkazy
* Na stránkach vlády

Kategória:Narodenia v 1955
Kategória:Slovenskí politici
Kategória:Ministri životného prostredia Slovenskej republiky
Kategória:Politici SNS (1990)
Kategória:Osobnosti z Handlovej
Laborecký priesmyk

**Laborecký priesmyk** (; ) je priesmyk v severnom hrebeni Laboreckej vrchoviny, súčasť slovensko-poľskej štátnej hranice. 

Priesmykom vedie II/575 z Medzilaboriec cez obec Palota do poľskej obce Komancza. Vedie ním Východokarpatská magistrála od vrchu Paseky () na Vysoký grúň ().

Priesmyk je pramennou oblasťou Vydranky, ľavostranného prítoku Laborca.

## Prístup
* cestou z obce Palota
* po  červenej značke Východokarpatskou magistrálou:
** od severozápadu z Kalinovského sedla cez Daňovú a Stredný hrb
** od juhu z Lupkovského priesmyku

## Referencie

Kategória:Sedlá v Laboreckej vrchovine
Lupkovský priesmyk

**Lupkovský priesmyk** (; ) je priesmyk v severnom hrebeni Laboreckej vrchoviny. 

Priesmyk leží medzi vrchom Ščob () a kótou , na slovensko-poľskej štátnej hranici. Priamo na západnom úpätí pramení Vydranka, ľavostranná zdrojnica Laborca. Pod priesmykom vyviera minerálny prameň.

Železničná trať 191 (Michaľany – Lupków) z Medzilaboriec do poľského mesta Sanok prekonáva priesmyk 416 metrov dlhým Lupkovským tunelom. 

## Prístup
* po  zeleno značkovanom chodníku z obce Palota
* po  červenej značke Východokarpatskou magistrálou:
** od severozápadu z Laboreckého priesmyku
** od juhovýchodu z Vysokého grúňa () cez Ščob ()

## Referencie

## Iné projekty

## Externé odkazy
* Poloha na turistickej mape

Kategória:Sedlá v Laboreckej vrchovine
Kategória:Geografia okresu Medzilaborce
Biele Studničky

**Biele Studničky** je názov rekreačného strediska 1,5 km západne od obce Dargov.

Nachádza sa na hornom toku riečky Trnávky, na rozhraní Východoslovenskej pahorkatiny a Slanských vrchov.

Leží na pravej strane cesty I/19 vedúcej z Košíc do Sečoviec, pod Dargovským priesmykom, 3 km východne od neho.

Ubytovacie možnosti poskytuje hotel, v ktorom sa nachádza bazén, tenisový kurt, volejbalové a futbalové ihrisko.
Stravovacie možnosti poskytuje aj motorest. Nachádza sa tu odpočívadlo, parkovisko pre kamióny a čerpacia stanica.

## Pozoruhodnosti v okolí
* Pamätník bojov v Dargovskom priesmyku (nazývaný aj Ružový sad) a expozície vojenskej techniky z druhej svetovej vojny v okolí.
* Bačkovská dolina chránené krajinné územie severne od obce Dargov.
* Herliansky gejzír

## Externé odkazy
* Poloha na turistickej mape

Kategória:Rekreačné strediská na Slovensku
Borda-kúpele

**Borda-kúpele** je malá rekreačno-kúpeľná osada v Slanských vrchoch, v podcelku Mošník, pri Bordianskom potoku.

Je administratívnou súčasťou obce Košický Klečenov, ktorá je vzdialená 4,5 km na juhozápad.

Osada leží v lesnatom prostredí v blízkosti horského prechodu Dargovský priesmyk (severne od neho). Tunajšie kúpele miestneho významu slúžili na liečenie reumatických chorôb.

V súčasnosti  prívlastok kúpele pre túto usadlosť je už len dávna história. Toto miesto ako kúpele fungovalo ešte pred druhou svetovou vojnou. Išlo o vaňové kúpele. Návštevníci boli z rôznych vrstiev obyvateľstva. Chodili sem nielen majetní ľudia. Vtedy, keď tu na dedinách ľudia nemali vodovod, kúpeľňu, tak taký kúpeľ vo vani bol pre nich vzácny. Borda bola obľúbeným výletným miestom hlavne obyvateľom z neďalekých Sečoviec aj po druhej svetovej vojne.

Osada je lokalizovaná 2,5 km na sever od hlavnej cesty I/19, prechádza ňou modro-značkovaný turistický chodník z obce Vyšná Kamenica na Dargovský priesmyk.

## Externé odkazy
* Poloha na turistickej mape

Kategória:Rekreačné strediská na Slovensku
Kategória:Liečebné osady na Slovensku
Džerba

right|thumb|Pobrežie ostrova Džerba|250px
**Džerba** (arab. جربة; vo francúzskom prepise *Djerba*, v anglickom prepise *Jerba*) je ostrov patriaci Tunisku. S pevninou ho spája most.

Hlavným mestom ostrova je Humt Suk (Húmat as Suk).

Kategória:Ostrovy Afriky
Kategória:Ostrovy Tuniska
Kategória:Pútnické miesta
Wicca

thumb|upright|Pentagram v kruhu je symbol mnohých vyznávačov viery Wicca
**Wicca** je náboženstvo, respektíve náboženské hnutie rozšírené najmä v anglosaskom kultúrnom okruhu. Zverejnené bolo v roku 1954, jeho prívrženci tvrdia, že existovalo niekoľko storočí v utajení.

Tvrdia tiež, že bolo v dávnej minulosti veľmi rozšírené, ale s postupným rastom moci iných náboženstiev (kresťanstvo, islam, judaizmus...) strácalo na podpore verejnosti, pretože rozšírenejšie náboženstvá ho často zosmiešňovali, zatracovali a často aj trestali. 

Jeho vyznávači ho chápu ako vieru v Boha a Bohyňu. Táto viera sa praktikuje spôsobom života a rituálmi. Na rozdiel od iných náboženstiev sa vyznávači tohto náboženstva rituálmi snažia privodiť zmeny v svojom okolí (mágia, čarovanie).

Ľudia, ktorí veria v toto vierovyznanie sa nazývajú čarodejnice/čarodejníci. I keď nie všetci čarodejníci/čarodejnice na svete sú Wiccanmi. Stretávajú sa na slávnostiach (sabatoch), kde praktizujú rituály.

## Boh a Bohyňa

Boh je v tomto náboženstve veselý, spievajúci a tancujúci, nočný lovec, rohatý Boh. Symbolizuje oheň, meč, úrodu, sexualitu, slnko. Nesie všetky známe mená bohov (Zeus, Jupiter, Horus, Perún…). Symbolika rohov pripomína jeleňa, alebo iné zviera, symbol prírody samej. Často spájaný s Cernunnosom (Keltským bohom hojnosti) alebo s antickými bohmi Faunom a Panom

Bohyňa je v tomto náboženstve krásna, mladá a láskavá žena, ktorá nesie mená všetkých známych bohýň Artemis, Ištar, Lada…). Symbolizuje ju noc, mágia, voda, zem, plodnosť, pentagram, kalich, zrkadlo. Má tri archetypy:
* Panna (Vesta, Héra (bohyňa), Artemis,…),
* Matka (Rímska Veľká matka, Gaia, indická Šakti…),
* Starena (Hekaté, Kálí,...).
Každý z archetypov ma spojitosť s fázou mesiaca. Hovoríme o štyroch fázach, ale iba o trojitej Bohyni pretože iba tri mesačné fázy su viditeľné (dorastajúci mesiac, spln, ubúdajúci mesiac). Štvrtou fázou je mesačný Nov.

Nov je veľmi zriedkavo zahrnutý v tradičných Wiccanských rituáloch. Hovorí sa, že počas Novu Bohyňa reziduje v kráľovstve tieňov, kde naberá silu a preto je lepšie ak sa v tomto období praktizuje pasívna mágia.

Tento aspekt trojitej Bohyne nájdeme i v iných náboženstvách. Príkladom je Keltská Bohyňa Brigid alebo Parques.

## Iné projekty

## Externé odkazy
* http://www.deeweenka.szm.com/
* https://seax-wica.webnode.sk/

Kategória:Náboženské smery
Kategória:Novopohanstvo
Kategória:Čarodejníctvo
Bill Cosby

**Bill Cosby** (* 12. júl 1937, Philadelphia, Pensylvánia) je americký herec, komik a televízny producent.

Patrí medzi najuznávanejších a najpopulárnejších zabávačov v Amerike. Medzi jeho najznámejšie roly patria úloha Cliffa Huxtablea v situačnej komédii *[[Šou Billa Cosbyho]]* a úloha Alexandra Scotta v dobrodružnom seriáli *[[Ja Špión]]*.

Od roku 1964 je ženatý s Camille O. Cosby, s ktorou má päť detí: dcéry Eriku Ranee, Erinn Chalene, Ensu Camille, Evin Harrah a syna Ennis William (zastrelený roku 1997).

Billa Cosbyho dostala po dlhej dobe do širšieho povedomia kontroverzia, ktorá začala v roku 2014, ohľadom obvinení zo sexuálnych násilí, ktorých sa mal komik dopustiť od 60. rokov minulého storočia, až do roku 2008. Cosby si momentálne odpykáva trest 3-10 rokov odňatia slobody vo väzení.

## Iné projekty

Kategória:Filmoví herci USA
Kategória:Televízni herci USA
Kategória:Komici USA
Kategória:Televízni režiséri USA
Kategória:Televízni producenti USA
Kategória:Filmoví herci afroamerického pôvodu
Kategória:Televízni herci afroamerického pôvodu
Kategória:Osobnosti USA afroamerického pôvodu
Kategória:Držitelia ceny Zlatý glóbus za najlepší mužský herecký výkon v seriáli (komédia/muzikál)
Kategória:Držitelia ceny Emmy
Kategória:Držitelia ceny Grammy
Kategória:Osobnosti z Philadelphie
Škandinávsky polostrov

thumb

**Škandinávsky polostrov** je polostrov na severovýchode Európy, ktorý sa nachádza medzi Baltským morom, Severným morom, Nórskym morom a Barentsovým morom. Je približne  dlhý a 370 široký; jeho celková rozloha je asi . Geologicky je tvorený najmä Baltským štítom a Škandinávskymi vrchmi, ktoré sú mladšieho kaledónskeho veku.

Na jeho území sa rozkladajú štáty Nórsko, Švédsko a malá časť Fínska.

Kategória:Polostrovy Európy
Kategória:Polostrovy Atlantického oceánu
Ning

**Ning** je prostredie pre vývoj webových aplikácií. Projekt založili Marc Andreessen (zakladateľ Netscape) a Gina Bianchini. Projekt pôvodne bežal vyše roka pod názvom 24 Hour Laundry v prísnom utajení a oficiálne bol spustený v októbri 2005.

Ning je vývojové prostredie pre PHP, ktoré umožňuje užívateľom vytvárať a zdieľať kód a projekty. Obsahuje nástroje pre interakciu medzi užívateľmi a ďalšie pomôcky so zameraním na vývoj sociálnych aplikácií.

## Vlastnosti

Jednou z jedinečných vlastností je funkcia „zobraziť zdrojový kód“, ktorá umožňuje užívateľom nazerať do zdrojového kódu ktorejkoľvek bežiacej aplikácie. Užívatelia navyše majú možnosť „klonovať“ aplikáciu: vziať si zdrojový kód a skopírovať si ho do svojej aplikácie. Toto umožňuje užívateľom vytvárať nové aplikácie na základe už jestvujúcich a tým ich prispôsobovať špecifickým požiadavkám. 

## Obchodný model

V súčasnosti je Ning voľne dostupný pre užívateľov a vývojárov a podľa Ning FAQ sa nepredpokladá, že by sa toto malo zmeniť. To však vytvára mnoho otáznikov o tom, ako Ning plánuje vytvárať zisk.

Podľa Ning FAQ firma vykonáva nasledovné toky príjmu:

* jednoduchá, cielená reklama na všetkých aplikáciách bežiacich na bezplatných Ning účtoch
* možnosť objednať si väčší dátový priestor
* voliteľné platené funkcie pre vývojárov ako vypnutie možnosti zobraziť zdrojový kód alebo klonovať aplikáciu, skrývanie alebo zmena vzhľadu bočnej lišty, či mapovanie doménových mien
* pomoc firmám, ktoré majú záujem vytvárať svoje vlastné sociálne aplikácie rýchlo a ľahko
* poskytovanie jednoduchého a bezpečného transakčného nástroja pre aplikácie

## Externé odkazy

* Ning

Kategória:Internet
Matilda Mareková-Pálfyová

**Matilda Vilma Mareková-Pálfiová**, niekedy aj **Matylda Pálfyová** (* 11. marec 1912, Kostoľany nad Hornádom† 23. september 1944, Malé Brestovany) bola slovenská športová gymnastka, prvá slovenská medailistka z Olympijských hier.

## Životopis
Narodila sa v Kostoľanoch nad Hornádom. Bola reprezentantkou v gymnastike a prvou ženou slovenského športu, ktorá bola dekorovaná olympijskou medailou. Členkou Telocvičnej jednoty Sokol Košice sa stala už ako dvanásťročná. Tu sa úspešne začala jej športová činnosť. Na olympijských hrách v roku 1936 v Berlíne získala striebornú medailu v súťaži družstva žien (jedinej gymnastickej disciplíne pre ženy) ako členka družstva ČSR.

Na Majstrovstvách sveta v športovej gymnastike v roku 1938 v Prahe sa naplno prejavila sila československého tímu, fungujúceho na základoch telovýchovných jednôt Sokol. Pálfyová ako členka družstva ČSR získala titul majsterky sveta, pričom dostala najvyššie známky na kruhoch a v preskoku. Vo viacboji jednotlivkýň získala tiež bronz za krajankami Vlastou Děkanovou a Zdeňkou Veřmiřovskou.

Pálfyová od svojich 18 rokov pracovala v Košiciach ako korešpondentka, v rokoch 19341937 pracovala vo Východoslovenských elektrárňach, účast. spol. Na administratívnej budove Východoslovenskej energetiky, a.s. v Košiciach ju dnes pripomína pamätná tabuľa. V roku 1937 sa presťahovala do Bratislavy, kde pôsobila v Západoslovenských elektrárňach, a. s. V roku 1939 po vzniku Prvej Slovenskej republiky s gymnastikou skončila, lebo odmietla cvičiť v telovýchovnej organizácii Hlinkovej gardy. Pôsobila v rámci Klubu slovenských turistov a lyžiarov, kde sa venovala kanoistike či jazdectvu. Bola tiež členkou Akademického speváckeho združenia. Jeho dirigentom bol hudobný skladateľ Ján Cikker, s ktorým sa Pálfyová dokonca zasnúbila. Napokon sa v roku 1942 vydala za dôstojníka Ondreja Mareka, ich manželstvo trvalo len dva roky do tragickej smrti gymnastky.

Tragicky zahynula 23. septembra 1944 v Malých Brestovanoch pri jazde na svojej obľúbenej kobyle, na ktorú pri cvale zaútočil bujný žrebec. Matilda spadla na zem, avšak ostala visieť v strmeňoch a splašená kobyla ju vláčila po okolí. Keď ju ľudia vyslobodili, bola už mŕtva. Zomrela následkom zlomeniny spodnej lebečnej kosti vo veku len 32 rokov.

Jej manžel JUDr. Marek po jej smrti odišiel začiatkom roka 1945 na front a stopa sa po ňom stráca. Ich manželstvo bolo aj pre jeho krátkosť bezdetné. Je pochovaná na novom cintoríne v Trnave, hrob nie je známy.

Slovenský olympijský výbor od roku 2005 každoročne udeľuje *Cenu Matyldy Pálfyovej*, ktorá je určená výlučne ženám – za ich športové výsledky, aktivitu v športe a v olympijskom hnutí.

## Referencie

## Externé odkazy
*

Kategória:Slovenskí športoví gymnasti
Kategória:Česko-slovenskí strieborní olympijskí medailisti
Kategória:Osobnosti z Kostolian nad Hornádom
Miravalles

**Miravalles** je momentálne neaktívny stratovulkán, nachádzajúci sa v Kostarike. Miestni obyvatelia ho nazývajú aj *Cupilapa*. Je to jeden z piatich sopečných kužeľov, ležiacich na severovýchodnej línii staršej kaldery Guayabo, ktorá sa vyformovala pred 1,5 až 0,6&nbsp;mil.&nbsp;rokmi a vyprodukovala objemné masy dacitovo-ryolitových pyroklastík. Samotná sopka je tvorená prevažne andezitovými horninami.

Sopka naposledy eruptovala v roku 1946, ale v jej okolí je veľmi zvýšený teplotný tok, čo využívajú aj geotermálne elektrárne.

## Iné projekty
.

## Externé odkazy
* www.volcano.si.edu - stratovulkán Miravalles na Global Volcanism Program 

Kategória:Sopky Kostariky
Kategória:Stratovulkány
Kategória:Aktívne sopky
Byronosaurus

**Byronosaurus** bol malý vtákovitý dravý dinosaurus. Je známy z pozostatkov dvoch jedincov (v oboch prípadoch je dobre zachovaná lebka). Žil pred 75 až 73 miliónmi rokov na území dnešného Mongolska. Jeho jediným druhom je **Byronosaurus jaffei**.

## Opis
Približne 1,5 m dlhý Byronosaurus bol ľahko stavaný dravec so štíhlymi čeľusťami. Mal pretiahnutú lebku so zubami, ktorým chýbalo vrúbkovanie, pomerne veľké oči, veľký mozog a dlhé nohy s otáčavým pazúrom (ktorý však bol menší než otáčavý pazúr dromeosaurov). Telo mal, podobne ako iné vyspelé Maniraptora, pravdepodobne pokryté perím. 

## Spôsob života
S veľkými očami predstavoval Byronosaurus lovca prispôsobeného na lov počas šera alebo noci. Keďže sa, na rozdiel od dromeosaurov, nezachovali žiadne náznaky skupinového lovu zástupcov Troodontidae, Byronosaurus zrejme lovil osamote. Keďže mal len pomerne malý otáčavý pazúr na každej nohe, nebol schopný skoliť veľkú korisť. Predpokladá sa, že potravou mu boli najmä malé živočíchy, menovite vtedajšie cicavce, aktívne zvyčajne len počas noci. 

## Galéria

Súbor:Juvenile Deinonychosaur.jpg|Fragment lebky juvenilného jedinca (exemplár s označením IGM 100/972) v American Museum of Natural History


## Referencie

## Pozri aj
*Troodon

Kategória:Troodontidae
Kategória:Kriedové dinosaury
Kategória:Dinosaury z Ázie
Orosí

**Orosí** je názov vyhasnutého stratovulkanického komplexu pozostávajúceho zo štyroch kužeľov (*Orosí*, *Orosilito*, *Pedregal* a *Cacao*), nachádzajúceho sa na severozápade Kostariky v blízkosti mesta La Cruz, v pohorí Guancaste. Najvyšší so štyroch kužeľov je Cacao a jeho vrchol je tvorený dvoma menšími kalderami.

Posledná aktivita sopky nie je známa, aj keď v rokoch 1844 a 1849 boli erupcie reportované, neskorším výskumom sa nepotvrdili. Jediný dôkaz sopečnej aktivity je lahárový prúd, ktorý je datovaný na 3&nbsp;500&nbsp;rokov.

Okolie sopky je často vyhľadávaná destinácia miestnych obyvateľov, najmä ekologickejšie založených, zaujímajúcich sa o biodiverzitu. Sopka je súčasťou národného parku *Parque Nacional Guancaste*.

## Iné projekty
.

## Externé odkazy
* www.volcano.si.edu  - komplex Orosí na Global Volcanism Program 

Kategória:Sopky Kostariky
Kategória:Stratovulkány
Kategória:Vyhasnuté sopky
Prenocephale

**Prenocephale** bol stredne veľký bylinožravý alebo všežravý dinosaurus. Známy je z pozostatkov zahrňujúcich aj lebku. Žil pred približne 70 miliónmi rokov na území dnešného Mongolska.

## Opis
Dva až tri metre dlhý Prenocephale predstavoval dvojnohé zviera vonkajším vzhľadom trochu podobné ornitopodom. Mal totiž dlhé zadné končatiny a chvost, avšak krátke predné končatiny. Vývojovo však patril do skupiny Pachycephalosauria, ktorá bola viac príbuzná rohatým dinosaurom (Ceratopsia) a Heterodontosaurom (napr. Heterodontosaurus) než spomínaným ornitopodom. Podobne ako iné Pachycephalosauria, disponoval zhrubnutou lebkou, v jeho prípade kopulovitého tvaru. Okolo kostenej klenby mal výrazné malé kostené výrastky, zrejme slúžiace na ozdobu.

## Účel zhrubnutých kostí
Dodnes nie je isté, načo slúžili mimoriadne zhrubnuté lebečné kosti taxónu Pachycephalosauria. Pôvodne sa myslelo, že samce do seba počas ruje v rámci zápolenia narážali hlavami ako niektoré dnešné kopytníky. Lebke však chýbalo pórovité tkanivo na absorpciu nárazov. Mohlo teda dôjsť ku poškodeniu mozgu. Niektorí vedci predpokladajú, že samce nenarážali hlavami o hlavy sokov, ale o široké bedrá.

## Druhy
* *Prenocephale prenes*
* *Prenocephale brevis*
* *Prenocephale edmontonense*

## Pozri aj
*Pachycephalosaurus

Kategória:Pachycephalosauria
Cassiniho zákony

**Cassiniho zákony** sú zákony hovoriace o pohybe Mesiaca.

# Dráhová rezonancia Mesiaca je 1:1. To znamená, že rotačná doba Mesiaca okolo vlastnej osi a obežná doba okolo Zeme sú rovnaké. To zapríčinuje, že stále vidíme len jednu stranu Mesiaca.
# Os rotácie Mesiaca zviera s rovinou ekliptiky stále rovnaký uhol (približne 88° 28'). 
# Rovina vytvorená normálou na ekliptiku a normálou na obežnú rovinu Mesiaca obsahuje os rotácie Mesiaca.

Kategória:Fyzikálne zákony
Kategória:Nebeská mechanika
Kategória:Eponymické termíny v astronómii
Kategória:Eponymické termíny vo fyzike
Mechanická energia

**Mechanická energia** je fyzikálna veličina, ktorá vyjadruje mieru *schopnosti* telesa konať mechanickú prácu, tzn. pôsobiť silou na iné teleso a posúvať ho po určitej dráhe.

Mechanická energia je jedna z množstva druhov energií.

## Aplikácia mechanickej energie
Mechanickú energiu majú:
* telesá, ktoré sa *pohybujú* - kinetická energia (pohybová energia)
* telesá v gravitačnom poli, ktoré sa nenachádzajú v rovnovážnej polohe - gravitačná potenciálna energia (gravitačná polohová energia)
* *pružné* telesá, ktoré sú *stlačené* alebo *natiahnuté* - potenciálna energia pružnosti (polohová energia pružnosti)

## Symbol veličiny a jednotky
**Symbol veličiny:**
:E \, (angl. *energy*)

**Základná jednotka:**
:joule, značka jednotky: J \,

**Ďalšie jednotky: **
* kJ = (10^3 J ) \, Kilojoule
* MJ = (10^6 J ) \, Megajoule 
* GJ = (10^9 J ) \, Gigajoule 

## Výpočet celkovej mechanickej energie telesa
:E =  E_k + E_p \,
kde:
* E_k \, je kinetická energia telesa
* E_p \, je potenciálna energia telesa

## Zákon zachovania mechanickej energie
Celková mechanická energia E \, telesa sa počas pohybu **nemení**. 
Napr. ak teleso konštantnej hmotnosti je vo voľnom páde, celková energia v pozícii 1 (v určitej výške) bude rovnaká ako v pozícii 2 (pri dopade).
: (E_k + E_p)_1 = (E_k + E_p)_2 \,\!
Polohová energia E_p \, (výška) sa mení na kinetickú E_k \, (rýchlosť). 

Zákon zachovania mechanickej energie je zvláštnym prípadom všeobecného Zákona zachovania energie.

## Pozri aj
* Mechanika

Kategória:Mechanika
Kategória:Energia
Kategória:Fyzikálne veličiny
Tichý potok (zdrojnica Belej)

**Tichý potok** (, , ) je pravostranná zdrojnica rieky Belej, odvodňuje Tichú dolinu v Západných Tatrách. Je to horská bystrina v Západných Tatrách, ktorá oddeľuje geomorfologické časti Červené vrchy a Liptovské Tatry na pravom brehu od Liptovských kôp na ľavom brehu. Spolu s Kôprovským potokom je zdrojnicou Belej. Má dĺžku 16 km. Tichý potok je typicky vysokohorským typom vodného toku s maximálnymi prietokmi v máji až júni a s minimom v januári až februári.

## Pôvod názvu
Názov potoka vznikol pravdepodobne odvodením od jeho tichého a pokojného toku, na rozdiel od búrlivej a spenenej Belej. V pôvodných prameňoch sa označuje ešte nepreloženými názvami ako *Tycha Bach* a *Tycha-patak*, po prvej svetovej vojne sa začína používať aj rovnomenný preklad *Czendesz-patak* alebo *Stiller Bach*. Poliaci Tichý potok vždy nazývali *Cicha Woda*, niekedy pre upresnenie názvu aj *Cicha Woda Liptowska* podľa jeho umiestnenia na Liptove.

## Opis toku
Vzniká sútokom dvoch hlavných zdrojníc, Kamennej Tichej vznikajúcej pod Svinicou () a Zadnej Tichej prameniacej pod Hladkým sedlom ().

Po ich sútoku už Tichý potok preteká sprvu na západ zalesnenou Tichou dolinou. Postupne priberá veľké množstvo prítokov, jednak spod hlavného hrebeňa Červených vrchov sprava a jednak z ľavej strany spod Veľkej kopy () a značne rozširuje svoje koryto.

Postupne sa stáča na juhozápad, sprava priberá prítok z Javorového žľabu (), na ktorom sa vytvoril Tomanovský vodopád a významný prítok zľava zo Španej doliny. Ďalej sa tok stáča viac na juh, z viacerých prítokov vynikajú Hlina z pravej strany a Kôprovnica zľava.

V blízkosti osady Tichá sa spája s vodami Kôprovského potoka pritekajúceho zľava () a ďalej tečú pod spoločným názvom Belá.

### Pravostranné prítoky
* prítok z Tomanovskej doliny
* Hlina
* prítok zo Suchého žľabu
* Granátový potok

### Ľavostranné prítoky
* prítok zo severovýchodného svahu Veľkej kopy ()
* Magurský jarok
* Špania voda
* Kôprovnica
* Krížny potok

## Splavnosť
Za VV je splavný od horárne. 

## Mestá a dediny
Netečie okolo žiadneho mesta ani dediny, preteká výlučne územím TANAP-u.

## Iné projekty

## Referencie

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Okres Liptovský Mikuláš
Kategória:Vodné toky v okrese Liptovský Mikuláš
Kategória:Vodné toky v okrese Poprad
Akromegália

**Akromegália** je hormonálna porucha, ktorá sa prejavuje nadmernou produkciou rastového hormónu somatotropínu v hypofýze, ktorá neutícha ani v období dospelosti. Predstavuje zväčšenie koncových častí tela, ale aj vnútorných orgánov, čo nepriaznivo ovplyvňuje celý organizmus a môže byť príčinou vážnych komplikácií. Najčastejšou príčinou je nádor hypofýzy, ojedinele ju však spôsobuje aj tumor pankreasu alebo pľúc. Nenápadné začiatky a pomalé postupovanie choroby spôsobujú jej neskoré odhalenie. Zvyčajne postihuje dospelých v strednom veku a môže spôsobiť vážne zdravotné problémy, ba až predčasnú smrť.

Nie je to dedičná choroba, ani geneticky podmienená. Vinníkom je spontánna mutácia po pôrode. Je tak možné, že jeden z dvojice jednovaječných dvojčiat bude trpieť na akromegáliu, kým druhý nie. 

## Klasifikácia
* E22.0: Akromegália a pituitárny gigantizmus
** artropatia spojená s akromegáliou† (M14.5*)
** zvýšená sekrécia hormónu z endokrinného pankreasu, ktorý uvoľňuje rastový hormón (E16.8)

## Príznaky
* napuchnutie tkaniva dlaní a chodidiel (skoré štádium)
* zväčšovanie veľkosti sánky, hornej časti lebky, dlaní a chodidiel
* artritída
* zväčšovanie medzier medzi zubami
* zlyhanie srdca.
* bolesť hlavy
* cukrovka
* porucha zorného poľa, dvojité videnie
* nadmerné potenie
* chrapot, chrapľavosť
* poruchy menštruácie žien, strata libida a potencie u mužov
* poruchy spánku
* svalová slabosť, únava
* syndróm karpálneho tunela na rukách
* bolesť a obmedzená hybnosť kĺbov
* porucha citlivosti a pocit pálenia, rezania, bodania kože

## Diagnóza
* anamnéza
* fyzikálne vyšetrenie (veľké ruky, nohy, predĺžená tvár, ďasná, problémy s veľkým jazykom, vysoké čelo, tmavšia koža v podpaží, široko vzdialené zuby, zmeny pigmentácie kože, nadmerný rast vlasov u žien, vysoký krvný tlak, osteoporóza, zhrubnuté pery, ...)
* laboratórna diagnostika – zvýšená hladina rastového hormónu, cukrovka, zvýšený prolaktín, fosfor, pečeňové testy, znížená hladina voľného tyroxínu
* zobrazovacie metódy – MR podmozgovej žľazy – hypofýzy
 
## Liečba
* chirurgická liečba – odstránenie nádoru
* rádioterapia – liečba ožarovaním, ako doplňujúca liečba k chirurgickej
* lieky (bromokriptín, octreotid) pomáhajú znížiť hladinu rastového hormónu
 
## Známi ľudia s akromegáliou
Je pravdepodobné, že akromegáliou trpel egyptský faraón Achnaton. Ďalšími sú najvyšší človek všetkých čias, Robert Wadlow. Jeden z najznámejších ľudí, ktorý trpel akromegáliou bol profesionálny wrestler André the Giant.

Kategória:Choroby hypofýzy
Kategória:Choroby žliaz s vnútornou sekréciou
Veľký Kamenec (hrad)

**Veľký Kamenec** sú zrúcaniny hradu, ktoré sa nachádzajú pri rovnomennej obci Veľký Kamenec, ležiacej v najjužnejšej časti Východoslovenskej nížiny v Bodrockej rovine 14 km na juhozápad od Kráľovského Chlmca.

## Dejiny
Hrad postavili v 13.storočí po mongolskom ("tatárskom") vpáde. V roku 1283 došlo k výmene majetkov medzi synom Lóranta a rodinou Mičbánovcov. V roku 1438 sa spomína hrad, ktorý mal vežu. Potom ho v roku 1451 dobyl Ján Jiskra a podnikal z neho výpady do blízkeho i vzdialenejšieho okolia. Keď v r. 1458 obsadilo hrad kráľovské vojsko, podpísali na tomto hrade mierovú zmluvu medzi Jánom Jiskrom a Jánom Hunyadym. Pravdepodobne v dôsledku týchto udalostí koncom 15. storočia vykonali Soósovci na hrade veľké opravy a vybudovali veľké opevnenie. V 17. storočí, keď sa vtedajší majiteľ Juraj Soós aktívne zúčastnil Vesselényiho povstania, cisárske vojsko v r. 1672 hrad zbúralo.

## Exteriér
Pôvodné jadro hradu – veža a obvodové opevnenie – stálo na najvyššom vrchole hradného kopca. Súčasťou stredovekého hradu bola pravdepodobne aj cisterna na nádvorí. Dnešný takmer trojuholníkový pôdorys hradu s oblými a polygonálnymi baštami situovanými na nárožiach vznikol pri prestavbe v 15. storočí, kedy bol hrad opevnený. Súčasťou areálu je aj valové opevnenie a múry siahajúce až po kostol pod hradom, ktorý mohol byť jeho časťou.

## Súčasný stav
Z hradu sa zachovalo niekoľko múrov – nárožná polygonálna bašta a značne zničená okrúhla delová bašta. Na polygonálnej bašte s priľahlým múrom sa zachovali delové strieľne a otvory okien. Na mieste, kde bolo nádvorie, je do kameňa vysekaná cisterna, ešte dnes dosť zreteľne rozpoznateľná.

## Referencie

## Iné projekty

## Externé odkazy

Kategória:Hrady a zámky na Slovensku
Kategória:Ruiny na Slovensku
Kategória:Veľký Kamenec
Kategória:Stavby v okrese Trebišov
Michal II. (Byzantská ríša)

**Michal II. Amorijský** (* 770, Amorion vo Frýgii† 2. október 829), bol byzantským cisárom z amorijskej dynastie, ktorej zakladateľom bol. Vládol v rokoch 820 až 829. Kariéru začal ako vojak, vďaka svojim schopnostiam však vystúpil až do hodnosti generála.

Podporoval intronizáciu svojho vojnového druha Leva V. (v roku 813), neskôr bol ale kvôli odhalenej vzbure proti cisárovi v decembri 820 odsúdený na smrť. Jeho prívrženci ho však oslobodili z väzenia a dosadili ako prvého člena amorijskej dynastie na trón.

Vláda Michal II. sa vyznačuje mnohými významnými udalosťami. Potom, ako sa stal cisárom, sa proti nemu vzbúril v Malej Ázii jeho niekdajší priateľ Tomáš zvaný Slovan. Nasledovala vlečúca sa a krvavá občianska vojna v rokoch 822824 a Tomáš bol dokonca s podporou kalifa korunovaný za cisára patriarchom v Antiochii. Keď však neuspel pri obliehaní Konštantínopolu, s pomocou Bulharov ho chytili a popravili. Oslabenie ríše využili Arabi na dobytie Kréty v roku 823 a Sicílie v roku 829.

Napriek svojim sympatiám k obrazoborectvu (ikonoklazmus), sa snažil upokojiť ikonodulov. Spôsobil však hnev kléru, keď uzatvoril druhé manželstvo s Eufrosynou, dcérou Konštantína VI., ktoré ortodoxné kruhy netolerovali, zvlášť nie vtedy, ak sa jednalo o osobu cisára.

Postava cisára Michala II. Psella je odlišná od postavy historika Michaéla Psella (* 1017/8† 1078), ktorý je preto známy aj ako Michal Psellos Mladší. 

## Bibliografia
* 

## Pozri aj
* Obrazoborectvo

## Iné projekty

## Externé odkazy
* Biografia Michala II. (po nemecky)

Kategória:Amorijská dynastia
Kategória:Narodenia v 8. storočí
Kategória:Úmrtia v 9. storočí
Kategória:Byzantskí cisári
Kategória:Byzantskí generáli
Kategória:Úmrtia v 829
Kategória:Narodenia v 770
Kategória:Byzantskí obrazoborci
Hájsky potok (prítok Turne)

náhľad|Hájske vodopády na Hájskom potoku
**Hájsky potok** je potok v Slovenskom krase, v západnej časti okresu Košice-okolie. Je to ľavostranný prítok Turne, má dĺžka 12 km a je tokom VI. rádu.

Pramení na rozhraní Slovenského krasu a Volovských vrchov (podcelok Pipitka), pod Hačavským sedlom (814 m n. m.) na juhozápadnom svahu Jelenieho vrchu (947,0 m n. m.) v nadmorskej výške približne 730 m n. m. Vytvára kaňonovitú Hájsku dolinu a oddeľuje podcelky Zádielská planina na západe a Jasovská planina na východe.

Od prameňa steká k obci Hačava, ktorú preteká juhovýchodným smerom. Za obcou sa hlboko zarezáva do krasovej planiny, stupňuje svoj spád a tečie na juh cez hlbokú krasovú tiesňavu - *[[Hájska dolina|Hájsku dolinu]]*. Preteká perejami v hrubých sedimentovaných vrstvách travertínu, na oboch brehoch míňa niekoľko jaskýň. V oblasti *Čertovho mosta* má tiesňava najdivokejší ráz (šírka len 10 metrov a až 100 metrov vysoké skalné steny), vzápätí vytvára sústavu 9 vodopádov na travertínových hrádzach, pod názvom *Vodopády Hlboký jarok*, dosahujúcich výšku od 1,2 až po 6,6 metrov.

Tiesňavu opúšťa pred obcou Háj, zároveň vstupuje do východného výbežku Košickej kotliny. Preteká obcou a stáča sa na juhovýchod, oblúkom obteká Turniansky hradný vrch z východu a následne preteká obcou Turňa nad Bodvou, avšak už južným smerom. Za obcou vytvára výraznú zákrutu, sprava priberá rameno Chotárneho potoka (tzv. Zádielský náhon) a ďalej tečie rozšíreným korytom. Ešte raz sa výraznejšie stáča na juhozápad a južne od Turne nad Bodvou ústi do v nadmorskej výške cca 172 m n. m. Turne.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v Slovenskom krase
Kategória:Vodné toky v Košickej kotline
Kategória:Vodné toky v okrese Košice-okolie
Fenológia

**Fenológia** je odbor, ktorý sa zaoberá vplyvom klímy a zmien počasia v jednotlivých ročných obdobiach na životné prejavy rastlín a živočíchov. Príklady fenologických javov sú napr čas: topenia snehu, odletu sťahovavých vtákov, prebúdzania medveďov…

Kategória:Klimatológia
Kategória:Biológia
Spánok

náhľad|Spiace dieťa
**Spánok** je pravidelný stav odpočinku, pozorovaný u všetkých druhov cicavcov, vtákov a rýb.

Je charakterizovaný spomalením rytmu dýchania, tepu srdca, nižšou citlivosťou na vonkajšie podnety, zvýšenou mierou anabolizmu (syntéza bunkových štruktúr) a zníženou mierou katabolizmu (zánik bunkových štruktúr). Na rozdiel od bezvedomia, spánok sa považuje len za alterovaný stav vedomia a z veľkej miery ho ovplyvňujú hormóny, ako napr. melatonín. 

Spánok zabezpečuje regeneráciu organizmu a jeho nedostatok môže spôsobiť celý rad zdravotných komplikácií.

Rozlišuje sa:
*ortodoxný spánok (spánok NREM)
*paradoxný spánok (spánok REM)

## Štúdium spánku

Na štúdium spánku a jeho priebeh sa používajú hlavne tri prístroje:
* elektroencefalograf (EEG) – prístroj na zaznamenávanie elektrickej aktivity mozgových buniek
* elektrookulograf (EOG) – prístroj na zaznamenávanie pohybov očí
* elektromyograf (EMG) – prístroj na zaznamenávanie elektrickej aktivity svalov.
Pomocou týchto prístrojov môžeme spoľahlivo rozoznávať stav bdelosti a stav spánku.

## Poruchy spánku
* nespavosť (Insomnia)
* *[[Hypersomnia|spavosť]]* (hypersomnia)
* narkolepsia
* somnambulizmus
* bruxizmus

## Iné projekty


Kategória:Medicína
Kategória:Biológia
Blatný potok (prítok Turne)

**Blatný potok** je vodný tok v Slovenskom krase, ľavostranný prítok Turne, dĺžka . Niekedy sa označuje neštandardizovanými názvami **Chotárny potok** alebo aj **Blatnica**.

Pramení na rozhraní Slovenského krasu a Volovských vrchov (podcelok Pipitka), pod Hajdúchovým vrchom (), v nadmorskej výške cca  Oddeľuje dve planiny Slovenského krasu – Horný vrch na západe a Zádielska planina na východe.

V hornej časti preteká Blatnickou dolinou východným smerom, sprava priberá krátky prítok spod Matesovej skaly () a oblúkom sa stáča na juhovýchod. Preteká krasovou oblasťou dolnej časti Blatnickej doliny, sprava priberá Šajbový potok a prerezáva sa masívom v oblasti Havranej skaly () do Zádielskej doliny.

Tu utvára hlboko zarezanú kaňonovitú dolinu s viacerými jaskyňami a skalnými útvarmi. Z pravej strany priberá Baksovský potok a postupne sa stáča viac na juh, na ľavom brehu oddeľuje skupinu tzv. *Krkavčích skál*. 

Vteká do Turnianskej kotliny, preteká obcou Zádiel, následne cez Dvorníky, kde vytvára dve ramená, pričom hlavné pokračuje na juh, vytvára ostrú zákrutu a pod Dlhým vrchom () ústi do Turne. Druhé rameno (Zádielský náhon) pokračuje oblúkom na východ, napája Turniansky rybník, preteká okrajom obce Turňa nad Bodvou a v jej blízkosti ústi do Hájskeho potoka.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v Slovenskom krase
Kategória:Vodné toky v okrese Košice-okolie
Lutilský potok (prítok Hrona)

**Lutilský potok** je vodný tok na Strednom Pohroní, na území okresov Prievidza a Žiar nad Hronom. Je to pravostranný prítok Hrona s dĺžkou  a je tokom III. rádu.

Pramení pod hlavným hrebeňom pohoria Vtáčnik, v podcelku Nízky Vtáčnik, na východnom úpätí Bieleho kameňa (), v nadmorskej výške , iba niekoľko metrov od prameňa Handlovky.

Od prameňa tečie sprvu juhovýchodným smerom, na krátkom úseku zalesneným územím a vzápätí vstupuje do prevažne odlesnenej Handlovskej kotliny. V nadmorskej výške , neďaleko Novej východnej šachty, priberá svoj druhý prítok a stáča sa na krátkom úseku južným smerom.

Ďalej tečie na rozhraní Kremnických vrchov na ľavom brehu a Vtáčnika na pravom brehu. Južne od obce Nová Lehota priberá zľava prítok pretekajúci touto obcou a opätovne sa stáča na juhovýchod. Z pravej strany priberá Barinu, rozširuje svoje koryto a v blízkosti osady Dérerov mlyn vstupuje do Žiarskej kotliny. 

Severne od obce Lovčica-Trubín sa stáča, na krátkom úseku tečie východným smerom až k sútoku s ľavostranným Lehotským potokom () Opäť tečie na juhovýchod, vytvára niekoľko zákrut a zľava priberá Kosorínsky potok (). Pokračuje okrajom obce Lutila, kde priberá ľavostrannú Kopernicu, následne tečie okrajom mesta Žiar nad Hronom a neďaleko obce Ladomerská Vieska ústi v nadmorskej výške okolo  do Hrona.

## Referencie

Kategória:Rieky na Slovensku
Kategória:Povodie Hrona
Kategória:Vodné toky v okrese Prievidza
Kategória:Vodné toky v okrese Žiar nad Hronom
Kategória:Vodné toky v Žiarskej kotline
Kategória:Vodné toky vo Vtáčniku
Kategória:Vodné toky v Kremnických vrchoch
Kategória:Handlová
Kategória:Janova Lehota
Kategória:Lovčica-Trubín
Kategória:Lutila
Kategória:Žiar nad Hronom
Chotčianka

**Chotčianka** je vodný tok na severovýchodnom Slovensku, v okrese Stropkov. Je to ľavostranný prítok Ondavy s dĺžkou .

Pramení v severnej časti Laboreckej vrchoviny, pod Sedlom pod Beskydom, v nadmorskej výške okolo 

Od prameňa tečie najprv juhojuhovýchodným smerom cez Mikovskú brázdu, zľava priberá prítok () z oblasti Beskyda a preteká obcou Driečna. Priberá prítok z ľavej strany spod Lesíkov (), stáča sa viac na juh, opäť zľava priberá prítok spod Ždiaru () a prudko mení smer toku na juhozápad.

Následne opúšťa Mikovskú brázdu, sprava priberá Javorový potok, preteká cez Vyšnú a Nižnú Vladiču, pred obcou Staškovce priberá z pravej strany Mlynský potok, na krátkom úseku tečie na hranici medzi Laboreckou vrchovinou a Ondavskou vrchovinou a preteká Staškovcami južným smerom.

Za obcou vytvára dve väčšie sihote a v blízkosti Makoviec priberá zľava najvýznamnejší prítok, Poliansky potok. Ďalej pokračuje západným smerom už Ondavskou vrchovinou rozšíreným korytom, ktoré sa výraznejšie horizontálne vlní a preteká obcou Bukovce. Sprava potom priberá Kožuchovský potok a za obcou tiež sprava Olšavku ().

Na dolnom toku sa stáča na juhozápad, pokračuje okolo obce Chotča, neďaleko nej priberá sprava Vislavku () a pri Krušinci pravostranný Bíňovec. Vytvára prudkú zákrutu, následne tečie okolo obce Krušinec a potom vstupuje na územie mesta Stropkov. Tu preteká Stropkovskou brázdou, vytvára dvojitý oblúk, na ľavom brehu napája rybník a na okraji mesta ústi do Ondavy.

## Referencie

Kategória:Rieky na Slovensku
Kategória:Povodie Ondavy
Kategória:Vodné toky v okrese Stropkov